Sámedikki 2018 jahkerehketdoallu čájeha ahte Sámediggi geavahii sullii 21 miljovnna oahpponeavvuide dan jagi. 2019 rájes lea Sámediggi fágaođasteami oktavuođas ožžon 55 miljovnna ruvnno liigeruhtadoarjaga.

2019:s gitta 2021:i jahkerehketdoalu geahčadeamis, ja maid 2022 bušeahttalogut čájehit ahte Sámediggi boahtá geavahit sullii 115 miljovnna ruvnno oahpponeavvuide dán jagi, 2022:s.

Jus Sámediggi livčče ain vuoruhan geavahit 21 miljovnna ruvnno jahkásaččat oahpponeavvuide, ja dasa lassin vel liigeruhtadoarjaga, de livčče Sámediggi geavahan birrasiid 139 miljovnna ruvnno oahpponeavvuide daid jagiid.

Doallá go dat deaivása ahte Sámedikki eanetlohku (NSR, SP, JSL) lea hilgon oahpponeavvuid ruhtadeami 24 miljovnna ruvnnuin njeallje maŋemus jagi?